આ વાતને સમર્થન આપતાં અમદાવાદ રિયલ્ટર્સ એસોસિયેશનના પ્રમુખ પ્રવીણ બાવડિયાએ જણાવ્યું કે નોટબંધી પૂર્વે એટલે કે ઓક્ટોબર મહિનાની સરખામણીએ નવેમ્બરમાં ઇન્કવાયરીમાં ૮૦ ટકાથી વધુ ઘટાડો નોંધાઇ ચૂક્યો છે. તો બીજી બાજુ કેટલાક બિલ્ડર્સ કારોબાર ઘટવાના કારણે ૨૦થી ૩૦ ટકા જેટલું ડિસ્કાઉન્ટ પણ ઓફર કરી રહ્યા છે, જોકે રિયલ્ટી સેક્ટરના કેટલાક જાણકારોના જણાવ્યા પ્રમાણે છેલ્લા કેટલાક સમયથી રિયલ એસ્ટેટ સેક્ટરમાં ચેકથી નાણાકીય વ્યવહારનું પ્રમાણ વધ્યું છે. નોટબંધીથી સામાન્ય નરમાઇની અસર થશે, પરંતુ લાંબા ગાળે તેનો ફાયદો જોવાશે.